„1a.

392 L 0051: Директива 92/51/ЕИО на Съвета от 18 юни 1992 г. относно втората обща система за признаване на професионално образование и обучение за допълнение на Директива 89/48/ЕИО (ОВ L 209, 24.7.1992 г., стр. 25). По смисъла на настоящото споразумение разпоредбите на директивата се четат със следните адаптации: a) Измененията в приложения В и Г в съответствие с член 15 от директивата се осъществяват по следните процедури: I. Изменения относно курсове за образование и обучение в държава — членка на ЕО 1. Когато мотивираното искане е подадено от държава — членка на ЕО: a) експертите на ЕАСТ участват във вътрешната процедура на Общността за вземане на решения, предвидена в член 15 от директивата, в съответствие с член 100 от Споразумението. б) Решението на Общността се препраща към Съвместния комитет на ЕИП, в съответствие с член 102 от Споразумението. 2. Когато мотивираното искане е подадено от страна от ЕАСТ: a) Страната от ЕАСТ подава искане за изменение пред Съвместния комитет на ЕИП. б) Съвместният комитет на ЕИП изпраща искането на Комисията. в) Комисията отнася искането до комитета, предвиден в член 15 от директивата; експертите от ЕАСТ участват в съответствие с член 100 от Споразумението. г) Решението на Общността се препраща към Съвместния комитет на ЕИП в съответствие с член 102 от Споразумението. II. Изменения относно курсове за образование и обучение в страна от ЕАСТ: 1. Когато мотивираното искане и подадено от страна от ЕАСТ: a) Страната от ЕАСТ подава искане за изменение пред Съвместния комитет на ЕИП. б) Съвместният комитет на ЕИП предава искането чрез компетентния подкомитет на работна група, съставена от: от страна на ЕО — членове на комитета на ЕО, създаден по силата на член 15 от директивата; от страна на ЕАСТ — експерти на страните от ЕАСТ. в) Съвместният комитет на ЕИП взема решение относно измененията в приложения В и Г на основата на доклада, представен от работната група, посочена в буква б). 2. Когато мотивираното искане е подадено от държава — членка на ЕО: a) Държавата — членка на ЕО, подава искането до Комисията. б) Комисията изпраща искането на Съвместния комитет на ЕИП. в) Съвместният комитет на ЕИП следва процедурите предвидени в точка 1, букви б) и в). б) Следният текст се добавя към приложение В: „СПИСЪК НА КУРСОВЕТЕ СЪС СПЕЦИАЛНА СТРУКТУРА, КАКТО Е ПОСОЧЕНО В ЧЛЕН 1, БУКВА a), ПЪРВАТА АЛИНЕЯ, ВТОРОТО ТИРЕ, ii) a) Под позицията „1. Курсове за парамедици и за полагане грижи за децата“ се въвежда следният текст: „в Австрия обучение за — оптик, специалист по контактни лещи (Kontaktlinsenoptiker) — педикюрист (Fusspfleger) — техник по озвучаване (Hörgeräteakustiker) — аптекар (Drogist) което представлява образователни курсове и курсове за обучение с обща продължителност от най-малко четиринадесет години, включително най-малко петгодишно обучение, провеждано в структурирана рамка на обучение, разделено на практически стаж от поне три години, включващ обучение, получавано отчасти на работното място и отчасти в професионално учебно заведение, и срок на професионална практика и обучение, завършващи с изпит за придобиване на професия, който дава правото да се упражнява професия и да се обучават стажанти, — масажист (Masseur), което представлява образователни курсове и курсове за обучение с обща продължителност от най-малко четиринадесет години, включително най-малко петгодишно обучение, провеждано в структурирана рамка на обучение, включващо практически стаж от поне две години, период на професионална практика и обучение с две годишна продължителност, и курс на обучение от една година, завършващи с изпит за придобиване на професия, който дава правото да се упражнява професия и да се обучават стажанти, — детски учител/ка (Kindergärtner/in), — възпитател (Erzieher), което представлява образователни и обучаващи курсове с обща продължителност от най-малко тринадесет години, включващи пет години професионално обучение в специализирано училище, завършващи с изпит.“ б) Под позиция „2. Сектор на майсторите-занаятчии („Mester/Meister/Maître“), които представляват образователни курсове и курсове за обучение за придобиване на умения, които не са обхванати от директивите, изброени в приложение А“, се въвежда следният текст: „В Австрия обучение за: — производител на хирургически превръзки (Bandagist) — производител на корсети (Miederwarenerzeuger) — оптик (Optiker) — обущар-ортопед (Orthopädieschuhmacher) — техник-ортопед (Orthopädietechniker) — зъботехник (Zahntechniker) — градинар („Gärtner“), което представлява образователни курсове и курсове за обучение с обща продължителност от най-малко четиринадесет години, включително най-малко петгодишно обучение, провеждано в структурирана рамка на обучение, разделено на практически стаж от поне три години, включващ обучение, получавано отчасти на работното място и отчасти в професионално учебно заведение, и период на професионална практика и обучение от поне две години, завършващи с признат изпит за занаятчийска дейност, който дава правото да се упражнява професия и да се обучават стажанти, и да се носи званието Meister, Обучение за майстори — занаятчии в областта на земеделието и горското стопанство, а именно: — майстор по земеделие (Meister in der Landwirtschaft), — майстор по управление на лично стопанство в селските райони (Meister in der ländlichen Hauswirtschaft), — майстор по градинарство (Meister im Gartenbau), — майстор по зеленчукопроизводство (Meister im Feldgemüsebau), — майстор по овощарство и обработка на плодове (Meister im Obstbau und in der Obstverwertung), — майстор по лозарство и винопроизводство (Meister im Weinbau und in der Kellerwirtschaft), — майстор по производство на мляко и млечни продукти (Meister in der Molkerei und Käsereiwirtschaft), — майстор по коневъдство (Meister in der Pferdewirtschaft), — майстор по рибарство (Meister in der Fischereiwirtschaft), — майстор по птицевъдство (Meister in der Geflügelwirtschaft), — майстор по пчеларство (Meister in der Bienenwirtschaft), — майстор по горско стопанство (Meister in der Forstwirtschaft), — майстор по залесяване и управление на горите (Meister in der Forstgarten- und Forstpflegewirtschaft), — майстор по продажба на едро на земеделски продукти (Meister in der landwirtschaftlichen Lagerhaltung). Тези курсове са с обща продължителност от най-малко петнадесет години, включително най-малко шест годишно обучение, провеждано в структурирана рамка на обучение, разделено на практически стаж от поне три години, включващ обучение, получавано отчасти на работното място и професионално учебно заведение, и период на професионална практика от три години, завършващи с признат изпит за занаятчийска дейност, който дава правото да се упражнява професия и да се обучават стажанти, и да се носи званието Meister. В Норвегия Обучение за: — майстор по естетично оформление в градинарството, (anleggsgartner) — зъботехник (tanntekniker) Тези курсове са с обща продължителност от най-малко четиринадесет години, включително най-малко петгодишно обучение, провеждано в структурирана рамка на обучение, разделено на практически стаж от поне три години, включващ обучение, получавано отчасти на работното място и отчасти в професионално учебно заведение, и период на професионална практика от три години, завършващи с признат изпит за занаятчийска дейност, който дава правото да се упражнява професия и да се обучават стажанти, и да се носи званието Meister.“ в) Под позиция 3. Сектор мореплаване се въвежда следният текст: i) под подпозиция a) Морски транспорт: „В Исландия обучение за: — капитан на кораб (skipstjóri) — главен помощник (stýrimaður) — дежурен офицер на кораб (undirstýrimaður) — корабен инженер, първа степен (yélstjóri 1. stigs) В Норвегия обучение за — капитан/палубен офицер, клас 1 (skipsfører), — главен помощник) палубен офицер, клас 2 (overstyrmann), — капитан вътрешна търговия/палубен офицер, клас 3 (kystskipper), — помощник/вахтен офицер/палубен офицер, клас 4 (kystskipper), — главен корабен инженер/инженерен офицер, клас 1 (maskinsjef), — втори, корабен инженер/инженерен офицер, клас 2 (1. maskinist), — корабен инженер) инженерен офицер, клас 3 (enemaskinist), — вахтен инженер) инженерен офицер, клас 4 (maskinoffiser), което представлява обучение — в Исландия — девет или десет години училищно обучение, последвани от две години служба по море, допълнени с три години професионално обучение (пет години за морски инженер), — в Норвегия — девет години начално училищно обучение, последвано от основен подготвителен курс и корабна служба от три години (две и половина години за военните инженери), допълнени с — една година специализирано професионално обучение за вахтените офицери, — две години специализирано професионално обучение за останалите, и всяка по-нататъшна корабна служба, призната съгласно Международната конвенция STCW (Международна конвенция за вахтената служба и нормите за подготовка и освидетелстване на моряците, 1978 г.). В Норвегия обучение за офицер по електрооборудването (корабен електротехник) (elektroautomasjonstekniker/skipselektriker), което представлява девет години училищно обучение, последвано от основен подготвителен курс от две години, допълнен с една година практически опит и корабна служба, и една година на специализирано професионално обучение.“ ii) Под подпозиция б) Риболов: „В Исландия обучение за: — капитан на кораб (skipstjóri), — главен помощник (stýrimaður), — вахтен офицер (undirstýrimaður), което представлява девет или десет години училищно обучение, последвано от две години корабна служба, допълнени с две години специализирано професионално обучение, завършващи с изпит за придобиване на професия и признати от Конвенцията от Торемолинос (Международна конвенция за безопасността на риболовните кораби от 1977 г.).“ iii) Под подпозиция в) Персонал на мобилни петролни сонди: „В Норвегия обучение за — ръководител на платформа (plattformsjef), — ръководител на сектор по устойчивост (stabilitetssjef), — оператор контролна зала (kontrollromoperatør), — ръководител техническа секция (teknisk sjef), — помощник-ръководител на техническа секция (teknisk assistent), което представлява девет години училищно обучение, последвано от две годишен основен курс на обучение и допълнително най-малко едногодишна служба извън бреговата зона, и — за операторите контролна зала една година специализирано, професионално обучение — за останалите, две и половина години специализирано, професионално обучение.“ г) Под позиция 4. Технически сектор се въвежда следният текст: „В Австрия обучение за — лесовъд (Förster), — технически консултант (Technisches Büro), — наемане на работна сила (Überlassung von Arbeitskräften – Arbeitsleihe), — агент по заетостта (Arbeitsvermittlung), — съветник по инвестициите (Vermögensberater), — частен детектив (Berufsdetektiv) — охранител (Bewachungsgewerbe), — агент по недвижими имоти (Immobilienmakler), — управител на агенция за недвижими имоти (Immobilienverwalter), — рекламна агенция (Werbeagentur), — организатор на строителни проекти (Bauträger/Bauorganisator/Baubetreuer), — бюро по събиране на дългове (Inkassobüro/Inkassoinstitut), което представлява образователни курсове и курсове за обучениес обща продължителност от най-малко петнадесет години, включващи осем години задължително училищно обучение, последвано от пет години техническо или търговско образование в средно училище, завършващо със зрелостен изпит за придобиване на техническа квалификация или квалификация в областта на търговията, и допълнително най-малко двегодишно образование и обучение на работното място, завършващи с професионален изпит, — застрахователен консултант (Berater in Versicherungsangelegenheiten), което представлява образователни курсове и курсове за обучение с обща продължителност от най-малко 15 години и включва шестгодишно обучение, провеждано в структурирана рамка на обучение, разделено на практически стаж от три години и период на професионална практика и обучение с продължителност три години, и курс на обучение от една година, които завършват с изпит за придобиване на професия, — майстор строител/планиране и технически изчисления (Planender Baumeister), — майстор мебелиране/планиране и технически изчисления (Planender Zimmermeister) което представлява образователни курсове и курсове за обучение с обща продължителност от най-малко осемнадесет години, включително най-малко девет години професионално обучение, разделено на четири години основно техническо обучение и пет години професионална практика и обучение, завършващи с изпит за придобиване на професия, който дава правото да се упражнява професията и да се обучават стажанти, доколкото това обучение е свързано с правото да се проектират сгради, да се извършват технически изчисления и да се осъществява надзор на строителни дейности (привилегията Мария Тереза) (1).